നെയ്യാര്ഡാം നിറഞ്ഞു കാട്ടാക്കട : കനത്ത മഴയില് നെയ്യാര്ഡാം നിറഞ്ഞു. ജലനിരപ്പ് ഉയര്ന്നതിനെ തുടര്ന്ന് നാല് ഷട്ടറുകള് 600 സെന്റീമീറ്റര് ഉയര്ത്തിയതോടെ ജനങ്ങള് ജാഗ്രത പാലിക്കണമെന്ന് അധികൃതര് മുന്നറിയിപ്പ് നല്കി.ഡാമിന്റെ പരമാവധി ജലനിരപ്പ് 84.750 മീറ്ററാണ്. മലയോരഗ്രാമങ്ങളില് കനത്ത നാശമാണ് മഴ വിതച്ചത്. കാട്ടാക്കട, കള്ളിക്കാട്, കുറ്റിച്ചല്, പൂവച്ചല്, മാറനല്ലൂര്, മലയിന്കീഴ്, വിളപ്പില്, വിളവൂര്ക്കല് പഞ്ചായത്തുകളില് ക്യഷിയിടങ്ങളില് വെള്ളം കയറി. വൈദ്യുതി ബന്ധം താറുമാറി. നെയ്യാര്, കരമനയാറുകള് കടന്നുപോകുന്നയിടങ്ങളില് വന് ക്യഷി നാശം സംഭവിച്ചു. കാട്ടാക്കടയില് രണ്ടു പേരെ മാറ്റി പാര്പ്പിച്ചതായി കാട്ടാക്കട തഹസീല്ദാര് അറിയിച്ചു.